armvectores/hy_wikipedia_2023 huggingface dataset:
Դադար (այլ կիրառումներ)

Դադար, պաուզա (լատ.՝  pausa, հունարեն flavSlg - դադար, ընդհատում),

երաժշտության մեջ երաժշտական ստեղծագործության հնչման ընթացքում նրա մեկ, մի քանի կամ բոլոր ձայների ժամանակավոր ընդհատում, որ գործադրվում է գեղարվեստական արտահայտչականության նպատակներով։ Գրի է առնվում հարաբերական տևականություն արտահայտող հատուկ նշաններով, որոնք կոչվում են դադարի (պաուզայի) նշաններ կամ ձայնահատ։ Որևէ անսամբլի բոլոր ձայների միաժամանակյա դադարը կոչվում է գեներալպաուզա։
Խոսքի մեջ խոսքային շղթայի հնչման ընդհատումը կամ անջատումը։ Դադարներն ըստ տևողության և գործառնության տարբեր են։ Ֆիզիոլոգիական կարճատև դադարները առկա են պայթական բաղաձայնների արտաբերման ժամանակ՝ ատամ, ակամա, առավել երկարները՝ կրկնակ բաղաձայնների դեպքում՝ վատթար, շատ տալ։ Խոսքի շղթայում դադարներ կան շարույթների միջև, դրանք ձևավորվում են ոչ այնքան արտաբերության օրգանների աշխատանքի ընդհատմամբ, որքան խոսքի վերհատութային միավորների գործառնությամբ, այն է՝ հնչերանգի ու շեշտի միջոցով։ Դադարներն ավելի տևական են նախադասությունների վերջում։ Չնայած դրանց առկայությունը պայմանավորված է շնչառությամբ, սակայն բաշխումը և գործածությունը կենդանի խոսքում իրականանում են լեզվական հատութավորման միջոցով։
Բանաստեղծության մեջ արտասանական ընդհատում չափածո ստեղծագործության բառերի միջև։ Չափածոյի կարևոր գծերից մեկն է արձակի համեմատությամբ ոտանավորի մեջ բառն արտասանական ավելի ինքնուրույնություն ունի։ Չափածոյում մեծ նշանակություն է ձեռք բերում ռիթմական դադարը, որի շնորհիվ առանձնանում են ոտանավորի ռիթմական միավորները (տող, կիսատող, անդամ)։ Հատկապես անհրաժեշտ է յուրաքանչյուր տողից հետո տրվող դադարն, որն ընդգրկում է բանաստեղծական տողի՝ իբրև ռիթմի հիմնական միավորի, ինքնուրույնությունը։
Մոնլուե

Մոնլուե (ֆր.՝ Montloué), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը Լան է։
Համայնքի INSEE կոդը՝ 02519:


== Բնակչություն ==
2010 թվականի տվյալներով՝ համայնքի բնակչությունը կազմում է 157 մարդ։


== Տնտեսություն ==
2010 թվականին համայնքի 108 աշխատունակ (15-64 տարեկան) բնակիչներից 81-ը տնտեսապես ակտիվ էին, 27-ը՝ ոչ ակտիվ (ակտիվության ցուցանիշը կազմել 75,0%, 1999 թվականին եղել է 69,8%)։ 81 տնտեսապես ակտիվ բնակիչներից աշխատում էին 66-ը (37 տղամարդ և 29 կին), գործազուրկ էին 15 (6 տղամարդ 9)։ 27 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 14-ը՝ թոշակառուներ, 8-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== ծանոթագրություն ==


== Արտաքին հղումներ ==
Վիճակագրության ազգային ինստիտուտ - Մոնլուե (ֆր.)
Ահադ Ջամի մզկիթ (Դոնեցկ)

Ախատ Ջամի (թաթ.՝ Әxәt Cәmi), մզկիթ Դոնեցկի Կույբիշևսկայա շրջանում։ Առաջին մզկիթն է Դոնբասի շրջանում։


== Պատմություն ==
1993 թվականին Դոնեցկում ստեղծվեց «Մարգարեի աստղ» մուսուլմանական համայնքը։ 1994 թվականին համայնքը հիմնեց շրջանում առաջին մզկիթը՝ Իբն Ֆադլանը։ Որպես նախագծման հիմք ծառայել է Ստամբուլի մզկիթներից մեկը.
Մզկիթի շինարարության գլխավոր հովանավորն էր բիզնեսմեն Ազատ Բրագինը։ 1995 թվականի հոկտեմբերի 15-ին Բրագինի մահից հետո մզկիթը անվանակոչվեց նրա պատվին։
Սկզբնական նախագծով նախատեսվում էր կառուցել մեկ մինարեթ, սակայն Ռինատ Ահմետովի պահանջով և հովանավորությամբ կառուցվեցին երկուսը, ինչի շնորհիվ էլ մզկիթի մինարեթներից մեկը այժմ կրում է նրա անունը։
Ախատ Ջամի մզկիթի պաշտոնական բացումը տեղի է ունեցել 1999 թվականի սեպտեմբերի 3-ին։
Մզկիթը առաջինն էր, որ կառուցվեց Դոնբասի շրջան, դրանից հետո մզկիթներ կառուցվեցին Տորեզում, (2000), Շախտյորսկում, (2001), Սվերդլովսկում, (2002), Ալչևսկում, (2003), Գորլովկայում, Ստախանովում, Մարիուպոլում, (2007), Անտրացիտում, Բրյանկայում, Լուգանսկում, (2010)։
Դոնեցկի մուսուլմանները մզկիթում զանգվածային նշում են Կուրբան Բայրամի տոնը։
2014 թվականի օգոստոսի 16-ին Ուկրաինայի հարավարևելյան մասում զինված բախումների արդյունքում մզկիթի գմբեթը վնասվեց հրետանային ռմբակոծությունից։


== Ծանոթագրություններ ==


== Արտաքին հղումներ ==
«Իսլամը Դոնեցկի շրջանում»  (չաշխատող հղում)
«Համալսարանի դռները բաց են ձեր առաջ»։ Արխիվացված է օրիգինալից 2012-12-06-ին
Lumsk

Lumsk, նորվեգական ֆոլկ մետալ խումբ, որը հիմնադրվել է 1999 թվականին։ Առաջնային ալբոմը եղել էAsmund Fregdegjaevar (2003), որը թողարկվել է Tabu Records լեյբլի կողմից։ Մինչ երկրորդ ալբոմի՝ Troll (2005), թողարկումը խմբի կազմում ընդգրկվեցին նոր վոկալիստ Սթայն Մարին և նոր կիթառահար Քեթիլ Սայզերը, որոնք փոխարինեցին Վիբեկ Անրցզենին և Բյոնար Սելսբրակին։ 2005 թվականին խումբը շահեց գրանտ $50,000 չափով՝ մասնակցելով և հաղթելով Larm փառատոնին։ Միջոցները ուղղվեցին ֆինանսավորելու իրենց երրորդ ալբոմը՝ Det Vilde Kor (2007), ինչպես նաև որոշ տեսահոլովակների թողարկմանը։ Ալբոմում աչքի է ընկել նոր թմբկահար Վիդար Բերգը, ինչպես նաև հրավիրված վոկալիստներ Տոնե Կումմերվոլդը (մեցցո սոպրանո) և Լարս Էգգենը (տենոր)։ 2008 թվականին խմբից իրենց հեռանալու մասին հայտարարեցին Քեթիլ Սիզերը և Սիվ Լենա Վաթեռլոն՝ կապված երեխայի ծննդաբերության հետ։


== Կազմը ==


=== Ընթացիկ կազմ ===
Espen Warankov Godø — ստեղնաշարային գործիքներ (2000-)
Eystein Garberg — կիթառ (2001-)
Espen Hammer — բաս կիթառ (2002-)
Ketil Sæther — կիթառ (2004—2007, 2009-)
Vidar Berg — հարվածային գործիքներ (2005-)
Annelise Ofstad Aar — վոկալ (2009-)


=== Նախկին մասնակիցներ ===
Snorre Hovdal — բաս կիթառ և բեք վոկալ
Bjørnar Selsbak — կիթառ
Øyvind R — կիթառ
Vibeke Arntzen — վոկալ
Sondre Øien — բաս կիթառ
Steinar Årdal — վոկալ
Alf Helge Lund — հարվածային գործիքներ (1999—2005)
Siv Lena Waterloo Laugtug — ջութակ (2001—2007)
Ketil Sæther — կիթառ (2004—2007)
Stine Mari Langstrand — վոկալ (2004—2007)
Håkan Lundqvist — կիթառ (2007)
Jenny Gustafsson — ջութակ (2007)


=== Ալբոմներ ===
Åsmund Frægdegjeva (2003)
Troll (2005)
Det Vilde Kor (2007)


=== Դեմոձայնագրություններ և սինգլներ ===
Demo 2001 (demo, 2001)
Nidvisa (single, 2005)


== Ծանոթագրություններ ==


== Արտաքին հղումներ ==
Lumsk MusicMight-ում (անգլ.)
Lumsk на folk-metal.nl (անգլ.)
Թուրքիայի տոներ

Ժամանակակից Թուրքիայում առավել կարևոր շանակություն ունեն հետևյալ տոները.

Հունվարի 1 - Նոր Տարի
Հունվարի 10-ից մինչև փետրվարի 8-ը՝ Ռամազան, բոլոր մուսուլմանները պաս են պահում։
Ապրիլի 23 - Անկախության օր
Մայիսի 19 - Երիտասարդության օր
Օգոստոսի 30 - Հաղթանակի օր
Հոկտեմբերի 29 - Հանրապետության օր, կազմակերպվում են շքերթներ, հաղորդվում են ճառեր։
Նոյեմբերի 10 - Աթաթյուրքի մահվան օր (1938 թ.)։ Այս օրն առավոտյան ժամը 9։05-ին ողջ երկիրը քարանում է լռության մեջ, բոլորը 1 րոպե լռությամբ հարգում են Աթաթյուրքի հիշատակը։
Ապրիլի կեսեր - Կուրբան Բայրամ (զոհաբերության տոն)։ Գլխավոր կրոնական տոնը, որն անց է կացվում մուսուլմանների լուսնային օրացույցի 12-րդ ամսվա 10-րդ օրը։ Թուրքիայում տևում է 4 օր։ Բանկերը կարող են փակ լինել ամբողջ շաբաթ, տրանսպորտում և հյուրանոցներում հրմշտոցներ են լինում։
Կաերլիկ

Կաերլիկ (ռուս.՝ Каерлык), գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Ելո գետի ձախ ափից 86 կմ հեռավորության վրա։ Գետի երկարությունը 32 կմ է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Կատունի ավազանային շրջանին, Բիա գետի ջրօգտագործման մասն է, Բիա և Կատուն գետերի գետային ենթաավազանը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100006169
Հիդրոլոգիական ստուգման կոդ՝ 115100616
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Կիրպիչնի (խուտոր, Ֆրոլովսկի շրջան)

Անվան այլ կիրառումների համար տե՛ս՝ Կիրպիչնի (այլ կիրառումներ)Կիրպիչնի (ռուս.՝ Кирпичный), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 270 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այխշտետ

Անվան այլ կիրառումների համար տե՛ս՝ Այխշտետ (այլ կիրառումներ)Այխշտետ (գերմ.՝ Eichstätt), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Այխշտետ շրջանի կազմում։ Բնակչությունը կազմում է 13 835 մարդ (ըստ 2010 թվականի դեկտեմբերի 31-ի)։ Տարածքը կազմում է 47,84 կմ²։ Պաշտոնական կոդ՝ 09 1 76 123։


== Ծանոթագրություններ ==


== Արտաքին հղումներ ==
Պաշտոնական էջ
Դեպտովկա (գյուղ, Կոնոտոպի շրջան)

Դեպտովկա (ուկրաիներեն՝ Дептівка), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 1678 թվականին։
2001 թվականի տվյալներով Դեպտովկա գյուղում բնակվում էր 1 167 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրոն

Մուրոն (ֆր.՝ Mouron), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 79 մարդ, բնակչության խտությունը` 12.34 մարդ/կմ²։ Բնակավայրը զբաղեցնում է 6.4 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից 50 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 38 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 11։ Ակտիվության ցուցանիշը կազմում է 71,1 %։ 27 աշխատունակ մարդկանցից աշխատել է 24 անձ (15 տղամարդ և 9 կին)։ Գործազուրկ են եղել 3 անձ (1 տղամարդ և 2 կին)։ 11 անաշխատունակներից 4-ը եղել են աշակերտներ կամ ուսանողներ, 3-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օչխոմուրի (Չխորոծղուի շրջան)

Օչխոմուրի (վրաց.՝ ოჩხომური), գյուղ Վրաստանում: Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում:


== Դիրք ==
Գյուղը գտնվում է ծովի մակարդակից 110 մետր բարձրության վրա։ Շրջկենտրոն Չխորոծղույից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 299 մարդ:


== Ծանոթագրություններ ==
Կուլակովո (այլ կիրառումներ)

Կուլակովո, կարող է վերաբերել՝

Կուլակովո - գյուղ Ռուսաստանի Մոսկվայի մարզի Ռամենսկի շրջանի կազմում։
Կուլակովո - գյուղ Ռուսաստանի Նովգորոդի մարզի Ստարոռուսկի շրջանի կազմում։
Թրաունրոյթ

Թրաունրոյթ (գերմ.՝ Traunreut) Գերմանական կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 20 658 մարդ (ըստ 31 դեկտեմբերի 2010 թվականի տվյալով)։ Զբաղեցնում է 45.05 կմ քառ. տարածք։ Պաշտոնական կոդը՝ 09 1 89 154։


== Տնտեսություն, Արդյունաբերություն և ենթակառուցվածք ==
Heidenhain, Զբաղվում է սենսորների արտադրությամբ, CNC համակարգեր և տարբեր շարժիչներ։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Ալեքսան Մակյան

Ալեքսան Հարությունի Մակյան (1914, Ղուլալի, Հայաստան - անհայտ), հայ մանկավարժ։ ԽՄԿԿ անդամ (1940): Հայրենական մեծ պատերազմի մասնակից։


== Կենսագրություն ==
Ալեքսան Մակյանը ծնվել է 1914 թվականին, Շամշադինի շրջանի Այգեձոր գյուղում։ 1936 թվականին ավարտել է Բերդի միջնակարգ դպրոցը և զորակոչվել է կարմիր բանակ։ Ծառայել է Կ. Ե. Վորոշիլովի անվան 228-րդ լեռնահրաձգային դիվիզիայի երրորդ գնդում՝ որպես հրետանավոր-նշանառու։ Բանակից զորացրվելուց հետո աշխարհագրության ուսուցիչն աշխատել է հայրենի Այգեձորի դպրոցում։ Աշխատել է նաև շրջանի Նավուր և Թովուզ գյուղերի մանկավարժական կոլեկտիվներում։
Պատերազմի առաջին օրերից Մակյանը զորակոչվել է։ Զինվորական ուսումնարանն ավարտելուց հետո լեյտենանտի կոչումով մեկնել է ռազմաճակատ։ 284-րդ հրաձգային դիվիզիայի 1043 գնդի առաջին գումարտակի ականանետային վաշտում Մակյանր, որպես դասակի հրամանատար, մարտնչել է Կուրսկի մատույցներում։ Կռվել է Ստալինգրադյան ճակատամարտում, լեգենդար 62-րդ բանակի կազմում։ Արժանացել է «Խիզախության համար» մեդալի, հետագայում՝ «Ստալինգրադի պաշտպանության համար» մեդալի։ Մարտերից մեկում Մակյանը վիրավորվել է, հոսպիտալում ապաքինվելուց հետո գործուղվել է  զինվորական ծառայության թիկունքում (որպես երրորդ կարգի հաշմանդամ)։ 1940 թվականին ընդունվել է կուսակցության շարքերը։ 1943-1946 թվականներին աշխատել է Դոնի Ռոստովի մարզի Մյասնիկյանի շրջանի զինկոմիսարիատում։
1946 թվականի ապրիլին, բանակից զորացրվելուց հետո, Մակյանն աշխատել է «Շամշադինի կոլխոզնիկ» թերթի խմբագրությունում, որպես պատասխանատու քարտուղար։ Մեկ տարի հետո տեղափոխվել է հայրենի գյուղ և անցել մանկավարժական աշխատանքի։ Ավարտել է Երևանի պետական հեռակա մանկավարժական ինստիտուտի աշխարհագրական ֆակուլտետը։ Հայրենի գյուղի դպրոցում եղել է զինղեկ։


== Պարգևներ ==
«Խիզախության համար» մեդալ
«Ստալինգրադի պաշտպանության համար» մեդալ


== Ծանոթագրություններ ==
Յան Նեպոմնյաշչի

Յան Ալեքսանդրի Նեպոմնյաշչի (հուլիսի 14, 1990(1990-07-14), Բրյանսկ, ՌԽՖՍՀ, ԽՍՀՄ), ռուս շախմատիստ, գրոսմայստեր (2007)։ Եվրոպայի 2010 թվականի չեմպիոն, Ռուսաստանի նույն թվականի չեմպիոն։


== Կենսագրություն ==
Շախմատ խաղալ սովորել է 4,5 տարեկանում։ Նրա պապը՝ Բորիս Նեպոմնյաշչին, եղել է Բրյանսկում հայտնի մանկավարժ, քնարերգակ բանաստեղծ։ Յանի առաջին մարզիչները, բացի հորեղբայր Իգոր Նեպոմնյաշչուց, եղել են Վալենտին Եվդոկիմենկոն, ինչպես նաև վարպետ Վալերի Զիլբերշտեյնը և գրոսմայստեր Սերգեյ Յանովկին։ Յոթ տարեկանում Յանը դարձել է առաջին կարգային, իսկ հաջորդ տարի՝ վարպետության թեկնածու։ Հաղթել է Ռուսաստանի պատանիների ռուսաստանյան և միջազգային բազմաթիվ մրցաշարերում։
2006 թվականին Տոմսկում Յանը Ռուսաստանի բարձրագույն խմբի առաջնությունում բաժանել է 2-րդ տեղը և նվաճել գերեզրափակչի ուղեգիր, որտեղ բաժանել է 8-10-րդ տեղերը։ 2007 թվականին Վեյկ ան Զեյի շախմատային միջազգային «C» մրցաշարում զբաղեցրել է երկրորդ հորիզոնականը։ 2008 թվականին հաղթել է «Աերոֆլոտ օփեն» մրցաշարում և իրավունք ստացել մասնակցելու Դորտմունդի միջազգային մրցաշարին, որտեղ բաժանել է 2-5-րդ տեղերը։
Ռուսաստանի գավաթի եզրափակչի մասնակից է (2009)։ 2010 թվականի դեկտեմբերի 22-ին դարձել է Ռուսաստանի շախմատի առաջնության գերեզրափակչի հաղթող։


== Մարզական արդյունքները ==


== Վարկանիշի փոփոխության գծապատկեր ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Յան Նեպոմնյաշչու անձնական քարտը 365chess.com կայքում
Յան Նեպոմնյաշչու անձնական քարտը OlimpBase.org կայքում
Հարցազրույց Archived 2016-10-11 at the Wayback Machine. Sovsport.ru կայքից
Հարցազրույց Chesspro.ru կայքից
Հարցազրույց
My Name Is (երգ)

«My Name Is» («Իմ անունն է») Էմինեմի երգը, որը թողակվել է 1999 թվականին։ Երգի կոմպոզիտորն ու պրոդյուսերը Անդրե Ռոմել Յանգն է։  Երգը Էմինեմի առաջին՝ The Slim Shady LP  ալբոմի առաջին երգն է, թողարկվել է խոշոր ձայնագրման լեյբլով։
Պրոդյուսեր Dr. Dre-ի նախաձեռնությամբ երգի հիմքում դրվել է Լաբի Սիֆրեի «I Got The»  երգից մի հատված։ Սակայն Սիֆրեն բողոքարկել է երգի բառերի կապակցությամբ, որոնք պարունակում էին վիրավորանքներ արվամոլների և կանանց հասցեին, հեղինակները ստիպված փոխել են երգի բառերը, դրանից հետո նոր թույլատրվել է օգտագործել երգից հատված։
Երգը հաջողության է հասել է UK Singles Chart  սինգլների պաշտոնական հիթ-շքերթում՝ զբաղեցնելով  երկրորդ հորիզոնականը։ 2005 թվականին երգն ընդգրկվել  է Էմինեմի լավագույն երգերի հավաքածուի՝ «Curtain Call: The Hits» մեջ։


== Ստեղծագործությունների ցուցակ ==


== Հիթ շքերթներ ==
Australian Singles Chart (13)
Austrian Singles Chart (24)
Belgian Singles Chart (Flanders) (33)
RPM Canadian Singles Chart (38)
French Singles Chart (68)
Irish Singles Chart (4)
Netherlands Singles Chart (17)
New Zealand Singles Chart (4)
Norwegian Singles Chart (8)
Swedish Singles Chart (16)
Swiss Singles Chart (29)
UK Singles Chart (2)
U.S Billboard Hot 100 (36)
U.S Billboard Hot Modern Rock Tracks (37)
U.S Billboard Hot R&B/Hip-Hop Singles & Tracks (18)
U.S Billboard Hot Rap Singles (10)


== Ծանոթագրություններ ==


== Արտաքին հղումներ ==
"My Name Is (Dirty Version)" Offcial music video ՅուԹյուբում
Աքսոր

Աքսոր, քրեական պատժատեսակ, որի դեպքում դատապարտյալը որոշակի ժամկետով կամ անժամկետ հեռացվում է իր բնակության վայրից՝ պարտադիր վերաբնակեցվելով որոշակի վայրում։ Ըստ խորհրդային քրեական իրավունքի, աքսոր կարող է նշանակվել որպես հիմնական կամ լրացուցիչ պատիժ՝ 2-5 տարի ժամանակով։ Որպես լրացուցիչ պատիժ աքսոր կիրառվում է միայն օրենքում՝ հատկապես մատնանշված դեպքերում։ Աքսոր չի տարածվում մինչև հանցագործության պահը 18 տարին չբոլորած անձանց, հղի և խնամքի տակ մինչև 8 տարեկան երեխաներ ունեցող կանանց նկատմամբ։
Պոն դ’Էն

Պոն դ’Էն (ֆր.՝ Pont-d'Ain), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դ Էն կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01428։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Դեպի հյուսիս-արևելք՝ Լիոն քաղաք, 50 կմ է և 20 կմ հարավ-արևելք Բուրկ ան Բրեսից։
Կոմունայի տարածքում հոսում է Էն գետը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 2627 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1616 մարդկանցից 1223-ը տնտեսապես ակտիվ են եղել, 393-ը՝ պասիվ (ակտիվության ցուցանիշը` 75,7% է, 1999 թվականին՝ 71,3%)։ 1223 ակտիվ բնակիչներից աշխատել են 1063-ը (577 տղամարդ, 486 կին), գործազուրկ է եղել 160 մարդ (83 տղամարդ և 77 կին)։ 393 պասիվներից 108 հոգի եղել են աշակերտ կամ ուսանող, 159-ը՝ թոշակառու, 126 պասիվ են եղել այլ պատճառներով։


== Տեսարժան վայրեր ==
Պոն դ Էնի դղյակ


== Ծանոթագրություններ ==


== Արտաքին հղումներ ==
«Պոն դ’Էն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-14 
«Պոն դ’Էն» (ֆրանսերեն)։ cassini.ehess.fr։ Վերցված է 2014-05-14
Լուպբուրգ

Լուպբուրգ (գերմ.՝ Lupburg), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 2320 մարդ (2010 թվականի դեկտեմբերի 31-ի տվյալներով)։ Տարածքը 30,68 կմ² է։ Պաշտոնական կոդը՝ 09 3 73 112։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-05-05 at the Wayback Machine.
Ստարայա Շապկինա

Ստարայա Շապկինա (ռուս.՝ Старая Шапкина), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Շապկինա գետի աջ ափին՝ 48 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082523
Կոդը ըստ հիդրոլոգիական հետազոտության (ՌԴ) — 103008252
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մալայա Մազնիցա

Մալայա Մազնիցա (ուկրաիներեն՝ Мала Мазниця), գյուղ Ուկրաինայի Կիրովոգրադի մարզի Օլշանսկի շրջանում։
2001 թվականի տվյալներով Մալայա Մազնիցա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեգովո (այլ կիրառումներ)

Բերեգովո, կարող է վերաբերել՝

Բերեգովո - գյուղակ Ռուսաստանի Ռոստովի մարզի Ազովի շրջանում
Բերեգովո - քաղաք Ուկրաինայի Անդրկարպատյան մարզի Բերեգովոյի քաղաքային խորհուրդում
Խոշգելեր

Խոշգելեր, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բանյարա դի Ռոմանիա

Բանյարա դի Ռոմանիա (իտալերեն՝  Bagnara di Romagna), քաղաք Իտալիայում՝ Էմիլիա Ռոմանիա մարզի Ռավեննա գավառում։ Սահմանակից է Կոտինիոլա, Իմոլա, Լուգո, Մորդանո, Սոլարոլո համայնքներին։
Բնակչության թվաքանակը 2014 թվականի տվյալներով եղել է 2.021:  Բնակչության խտությունը կազմում է 202 մարդ/կմ²։ Համայնքն զբաղեցնում է 10 կմ² տարածք։ Փոստային ինդեքս՝ 48010, հեռախոսային կոդ՝ 0545։
Քաղաքի հովանավորն է Սուրբ առաքյալ Անդրեաս Առաջինը։ Տոնակատարությունը նոյեմբերի 30-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
http://www.comune.bagnaradiromagna.ra.it/bagnara/ Archived 2006-10-08 at the Wayback Machine.
Սասան

Սասան (միջին պարսկերեն՝ 𐭮𐭠𐭮𐭠𐭭 Sāsān, պարսկերեն՝ ساسان), 2-րդ դար - 3-րդ դար), Իստախրի Անահիտայի մեհյանի քրմապետը։


== Կենսագրություն ==

Սասանը վարում էր Պարթևստանի գլխավոր սրբարանի՝ Անահիտայի մեհյանի քրմապետի պաշտոնը։ Նա ամուսնացել էր Բարզանգիների տոհմից Պարսք նահանգի իշխան Գոչիհր Բարզանգիի դստեր՝ Ռամբեհիշտի հետ։ Նա օգտագործում է իր դիրքը որդուն՝ Պապակին ծառայության մեջ առաջ մղելու համար և բացի դրանից, իր պաշտոնը փոխանցում է որդուն։ 
Մեկ այլ վարկածի՝ Պապակը Սասանի որդին չէ, իսկ Սասանը ամուսնացած էր Պապակի դստեր հետ, որի ամուսնությունից ծնվում է Արդաշիրը։ Արտաշիրը, Բարզանգիների իշխանությունը ժառանգություն ստանալու և պարթևների դեմ պայքարի արդյունքում, սկզբում ամբողջական իշխանություն է ստանում Պարսqում, ապա նաև ամբողջ Իրանում։ Արտաշիրը դառնում է նոր կառավարող հարստության հիմնադիրը, որը իր Սասանյան անունը ստանում է ի պատիվ Սասանի։ 


== Ծանոթագրություններ ==
Աֆիֆ Աբադի այգի

Աֆիֆ Աբադի այգի (պարսկերեն՝ باغ عفیف آباد ),  թանգարանային համալիր Իրանի Շիրազ քաղաքում։
Համալիրը կառուցվել է 1863 թվականին Շիրազի հարուստ Աֆիֆ Աբադ թաղամասում։ Այն գտնվում է նախկին թագավորական կալվածքում։ Հիմա այնտեղ գործում է զենքի թանգարան և պարսկական այգի։ Դրանք բոլորն էլ բաց են հանրության առաջ և  913 համարի տակ ներգրավված է Իրանի ազգային ժառանգության ցուցակում։


== Պատմությունը ==
Աֆիֆ Աբադի այգին ունի 127000 մ² մակերես և հանդիսանում է Շիրազի ամենահին և ամենագեղեցիկ այգիներից մեկը
Դեռևս Սեֆյանների ժամանակաշրջանից եղել է թագավորական պալատ։
Ներկայիս գլխավոր շենքը կառուցել է Միրզա Ալի Մահոմետ Խան Կավամ II-ը 1863 թվականին։ Նա այգու համար գնել է ստորգետնյա ջրատար՝ ոռոգումն ապահովելու համար։ Իր մահից հետո այգին ժառանգել են Աֆիֆները։ Այսպիսով այգին հենց այստեղից էլ ստացել է Աֆիֆ Աբադ անվանումը։
1962 թվականին շենքը վերանորոգվել է զինվորականների կողմից։ Այժմ այնտեղ զենքի թանգարան կա։ р


== Ճարտարապետությունը ==
Համալիրի ճակատային հատվածում կան չորս սյուներ, որոնք պատրաստված են Պերսեպոլիսի սյուների օրինակով։


== Զենքի թանգարանը ==
Թանգարանում կան մեծ զենքերի հավաքածուներ. հրազեններ, ինքնաձիգներ, ավտոմատներ, վահաններ, սաղավարտներ, որսորդական հրացաններ։ հատուկ արժեքավոր ցուցանմուշների շարքում կարելի է նշել Ֆաթհ Ալի շահի, Նասեր էդ-Դին շահի, Մոզաֆեր էդ-Դին շահի, Ռեզա շահի, Փախլավի, Մոհամմեդ Ռեզա Փախլավի և այլ արքաների զենքերը։


== Պատկերասրահ ==

		
		
		
		


== Տես նաև ==

Պարսկական այգիներ
Պարսկական ճարտարապետություն


== Ծանոթագրություններ ==
Վիրովսկի գյուղական խորհուրդ (այլ կիրառումներ)

Վիրովսկի գյուղական խորհուրդ, կարող է վերաբերել՝

Վիրովսկի գյուղական խորհուրդ - Ուկրաինայի Սումիի մարզի Բելոպոլսկի շրջանում
Վիրովսկի գյուղական խորհուրդ - Ուկրաինայի Սումիի մարզի Կոնոտոպսկի շրջանում
Լյուսի Քոչարյան

Լյուսի Քոչարյան  (1984, Հայկական ԽՍՀ, ԽՍՀՄ), հայ լրագրող և բլոգեր, ով հանդես է գալիս ընտանեկան և գենդերային բռնության դեմ։ 2020 թվականին ԱՄՆ Պետական դեպարտամենտի կողմից արժանացել է «Խիզախ կին» միջազգային մրցանակի՝ առաջին հայն ով արժանացել է այդ մրցանակին։


== Կենսագրություն ==
Լյուսի Քոչարյանը ծնվել է 1984 թվականին։ Աշխատում է Հայաստանի հանրային ռադիոյում։ 2018 թվականի օգոստոսին Լյուսին խոսել է հոգեկան առողջության խնդիրներ ունեցող երեխաների մասին, իսկ 2019 թվականի հունիսին գենդերային բռնության մասին «բռնության ձայնը/voice of violence» շարժումն է նախաձեռնել։ Շարժման առիթ է հանդիսացել Հայաստանում էվա անունով չեխ աղջկա նկատմամբ կատարված ոտնձգությունը։  
2020 թվականի մարտին Լյուսի Քոչարյանը ԱՄՆ-ում պետքարտուղարության կողմից անցկացվող Կանանց խիզախության միջազգային մրցանակի է արժանացել։ Մրցանակը Լյուսիին հանձնել է ԱՄՆ առաջին տիկին Մելանյա Թրամփը պետքարտուղար Մայք Պոմպեոյի հետ համատեղ։ Մրցանակաբաշխությանը ներկա է եղել նաև Հայաստանի վարչապետի տիկին Աննա Հակոբյանը։


== Ծանոթագրություններ ==


== Արտաքին հղումներ ==
Լյուսի Քոչարյանի կենսագրականը ԱՄՆ պետքարտուղարության մրցանակի էջում
Բռնության ձայնը/Voice of Violence. էջը Facebook սոցիալական ցանցում
Գևորգ Խրլոպյան

Անվան այլ կիրառումների համար տե՛ս՝ Խրլոպյան (այլ կիրառումներ)Գևորգ Տիգրանի Խրլոպյան (օգոստոսի 18, 1927(1927-08-18), Հալեպ - հունվարի 31, 2010(2010-01-31), Գլենդեյլ, Լոս Անջելես շրջան, Կալիֆոռնիա, ԱՄՆ), հայ փիլիսոփա։ Փիլիսոփայական գիտությունների դոկտոր (1977), պրոֆեսոր (1977)։
Տիգրան Խրլոպյանի որդին։


== Կենսագրություն ==
1951 թվականին ավարտել է Երևանի պետական համալսարանը։ 1968-1969 թվականներին՝ Բեյրութի հայկազյան քոլեջի հայագիտական ամբիոնի վարիչ։ 1974 թվականին հիմնադրել է Բուենոս Այրեսի էլ Սալվադոր համալսարանի հայագիտական դասընթացները։ 1975 թվականին ղեկավարել է ԱՄՆ-ի Ուեյն համալսարանի սլավոնագիտական ամբիոնի հայագիտական մասը։ 1977 թվականից եղել է Երևանի պետական համալսարանի փիլիսոփայության պատմության ամբիոնի վարիչ, 1979 թվականից՝ Կիրովականի մանկավարժական ինստիտուտի ռեկտոր։ Ուսումնասիրել է հայ փիլիսոփայության պատմության և կիրառական սոցիոլոգիայի խնդիրները։


== Մատենագիտություն ==


=== Գրքեր ===


=== Մամուլ ===
Ի՞նչ են մտածում, ի՞նչ են երազում։ «Գարուն», 1967, № 1։


== Գրականություն ==
Անանիա Շիրակացու աշխարհայացքը, Ե., 1964
Ժամանակակից կրոնները, Ե., 1965
Հայ սոցիալական իմաստասիրության պատմություն, Ե., 1978
Բուհական դաստիարակության սոցիոլոգիայի հարցեր, Երևան, 1980։
Կատաշին (գյուղ, Չեչելնիկի շրջան)

Կատաշին (ուկրաիներեն՝ Каташин), գյուղ Ուկրաինայի Վիննիցայի մարզի Չեչելնիկի շրջանում։ Հիմնադրվել է 1500 թվականին։
2001 թվականի տվյալներով Կատաշին գյուղում բնակվում էր 793 մարդ։ Բնակավայրը զբաղեցնում է 2,47 կմ² տարածք։ Բնակչության խտությունը կազմում էր 321,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆարմակոպեա

Ֆարմակոպեա (հին հունարեն՝ φαρμακον - դեղ, թույն և հին հունարեն՝ ποιη - անում եմ, պատրաստում եմ), դեղամիջոցների որակը նորմավորող ստանդարտների և դրույթների ժողովածու։
Առաջին Ֆարմակոպեան հրատարակվել է Ֆլորենցիայում, 1498 թվականին։ 
Ներկայումս կիրառվող գրականությունն է՝ «Միջազգային Ֆարմակոպեա» (անգլ.՝ The International Pharmacopoeia), որի առաջին հատորը հրատարակվել է 1951 թվականին, երկրորդը՝ 1955 թվականին, իսկ 2006 թվականին լույս է տեսել չորրորդ հրատարակչությունը երկու հատորով։ 2008 թվականին վերահրատարակվել է առաջինի լրացումով։ Այս Ֆարմակոպեայից օգտվում են այն երկրները, որոնք չունեն ազգային ֆարմակոպեա։
Եվրոպական երկրների տարածաշրջանի համար օգտագործվում է Եվրոպական Ֆարմակոպեան (անգլ.՝ European Pharmacopoeia; PhEur, Europäisches Arzneibuch), այն թողարկվել է Եվրոպայի Խորհրդի կողմից։ Ներկայումս եվրոպական շատ երկրներում օգտագործվում է հենց Եվրոպական Ֆարմակոպեան։
Խարպ

Խարպ (ռուս.՝ Харп), քաղաքատիպ ավան Ռուսաստանի, Յամալ-Նենեցյան ինքնավար օկրուգի Պրիուրալսկի շրջանի կազմում։
Բնակչությունը 2010 թվականին գրանցված տվյալներով կազմում էր 6414 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7335) 1989 JA

(7335) 1989 JA, աստերոիդ ապոլոնի ընտանիքում։ Հայտնաբերվել է 1989 թվականի մայիսի 1-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,770679 ա. մ., առավելագույնը մոտենում է 0,9133 ա. մ. հեռավորության վրա և հեռանում 2,6281 ա. մ., իսկ Երկրի ուղեծրին աստերոիդը նվազագույնը մոտենում է 0,0221 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 860,61 երկրային օրվա ընթացքում, իր ուղեծրով շարժվելով միջինում 0,418306 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7335) 1989 JA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1818) Բրամս

(1818) Բրամս (անգլ.՝ Brahms), աստերոիդ աստերոիդների հիմնական գոտում։ Հայտնաբերվել է 1939 թվականի օգոստոսի 15-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,16402 ա. մ., առավելագույնը մոտենում է 1,7796 ա. մ. հեռավորության վրա և հեռանում 2,5484 ա. մ.։ Արեգակի շուրջ մեկ ամբողջական պտույտ է կատարում 1162,76 երկրային օրվա ընթացքում, իր ուղեծրով շարժվելով միջինում 0,309608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1818) Բրամս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
TinyBuild

tinyBuild, համակարգչային խաղերի հրապարակմամբ զբաղվող ընկերություն, որը հիմնադրվել 2011 թվականին Ամերիկայում։ Տեղակայված է Բելվյու (ԱՄՆ) քաղաքում, և ունի գրասենյակներ՝ Ուտրեխտում, Բոյսեում և Ռիգայում։ Ընկերությունը հիմնադրվել է Ալեքս Նիչիպորչիկի, Լյուկ Բուրտիսի և Թոմ Բրայենի կողմից։ Ընկերությունը հաջողություններ գրանցեց No Time to Explain և SpeedRunners թվային խաղերի շնորհիվ, որոնցից վերջինը մշակված էր DoubleDutch Games։ Հետագայում ընկերությունը սկսեց հրապարակել համակարգչային խաղեր մշակված այլ ընկերությունների կողմից։ 
No Time to Explain խաղի հաջողություննից հետո, ընկերությունը սկսեց համագործակցել DoubleDutch Games ընկերության հետ, մշակելով SpeedRunners խաղը։ Այս փորձարկումը պսակվեց հաջողությամբ, և 2015 թվականի մարտին խաղն վաճառվել էր ավելի քան 600 000 օրինակով։ Արդյունքում tinyBuild-ը որոշեց հրապարակել խաղեր այլ մշակողների կողմից, սկսած Not the Robots խաղից 2013 թվականին։ tinyBuild-ը շարունակում է համագործակցել այլ ստուդիաների հետ։ Ընկերությունը նաև համագործակցել է ուսանողական թիմերի հետ, օգնելով նրանց շուկա դուրս բերել իրենց մշակումները։ Իսկ արդեն 2020 թվականին թողարկեց Not For Broadcast խաղը։


== Մշակված խաղերի ցանկ ==


== Հրապարակած խաղերի ցանկ ==


== Ծանոթագրություններ ==
Օրլովիչի (գյուղ, Կրասնինսկի շրջան)

Օրլովիչի (ռուս.՝ Орловичи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալուվիոնի Կամբիո

Ալուվիոնի Կամբիո  (իտալերեն՝ Alluvioni Cambiò), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1009 մարդ (2008)։ Բնակչության խտությունը՝ 109 մարդ/կմ²։ Տարածքը կազմում է 9 կմ²։ Փոստային ինդեքս՝ 15040։ Հեռախոսային կոդ՝ 0131։


== Ժողովրդագրություն ==


== Համայնքի վարչակազմ ==
Հեռախոս։ 0131 848121


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Խարականց

Խարականց, գյուղ Արևմտյան Հայաստանում, Վանի վիլայեթի Հայոց ձոր գավառում։ 1909 թվականին ուներ 173 (34 ընտանիք) հայ բնակիչ։ Զբաղվում էին երկրագործությամբ և անասնապահությամբ։ Գյուղն ուներ եկեղեցի (Ս. Աստվածածին)։ Խարականցի արևմտյան կողմում, Վանա լճի մոտ, նշմարվում էին Քրմանց կոչվող գյուղի ավերակները։
Ըստ ավանդության այդ գյուղում ապրել են արհեստավոր քրմեր, որոնք նույն գավառի Աստվածաշեն գյուղում եղած հեթանոս աստվածների արձանների համար պատրաստել են թագեր, և գյուղը ստացել է Քրմանց անունը։ Այնուհետև այդ թագերը զարդարել են խառն ակներով, և այստեղից առաջացել է Խառնականց անունը, որը, աղավաղվելով, դարձել է Խարականց։ Խարականցի հայ բնակիչները բռնությամբ տեղահանվել են 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Րոպե

Րոպե (նշանակումը՝ ր, միջազգային՝ min)  - ժամանակի չափման միավոր։ Ժամանակակից սահմանմամբ, րոպեն հավասար է 60 վայրկյանի (ժամի 1/60-ը կամ օրվա 1/1440-ը)։ Րոպեն չի հանդիսանում Միավորների միջազգային համակարգի չափման միավոր, սակայն նրա օգտագործումը թույլատրվում է Միավորների միջազգային համակարգում։ Հին աստղագիտական աշխատություններում րոպեն կարող է նույնպես նշանակել ժամանակի միավոր, որը հավասար է օրվա 1/60 մասին (այսինքն 24 ժամանակակից րոպե)։
Րոպեն նաև անկյունը չափելու միավոր է և կազմում է աստիճանի (°) կամ ( ' ) 1/60 մասը և հավասար է 60 անկյունային վայրկյանի, օրինակ՝ 5' ( 5 րոպե)։


== Ուշագրավ փաստ ==
Հայերենում «րոպեն» ր տառով սկսվող միակ գոյականն է։


== Տես նաև ==
Վաթսունական հաշվման համակարգ
Լուսային տարի
Ժամանակի չափման միավորներ
Համաշխարհային կոորդինացված ժամանակ
Ատոմային ժամացույց
Կարլիկովկա

Կարլիկովկա (ուկրաիներեն՝ Карликівка), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Կարլիկովկա գյուղում բնակվում էր 112 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուլոմկա (գետ)

Ուլոմկա (ռուս.՝ Уломка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ռիբինսկի ջրամբար ափում։ Գետի երկարությունը 42 կմ է։ Ավազանի տարածքը 208 կմ² է։ Ուլոմկաի ակունքը գտնվում է ճահճոտ անտառում, Կլոպուզովա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000007362
Հիդրոլոգիական ուսումնասիրությունների կոդը - 110000736
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փոխադարձ պարզ թվեր

Փոխադարձ պարզ թվեր, մի քանի ամբողջ թվեր, որոնք չունեն ընդհանուր բաժանարար, բացի 1-ից և -1-ից։ Եթե այդ թվերից յուրաքանչյուրը մնացածներից ամեն մեկի հետ փոխադարձաբար պարզ է, ապա այդ բոլոր թվերը զույգ առ զույգ պարզ են (երկու թվերի դեպքում այս երկու հասկացությունները համընկնում են)։ Օրինակ, 8, 9 թվերը փոխադարձ պարզ թվեր են, բայց զույգ առ զույգ պարզ չեն։ Զույգ առ զույգ պարզ թվերի ամենափոքր ընդհանուր բազմապատիկը համարվում է 1֊ը։ Կարևոր է հասկանալ որ փոխադարձ են նրանք
Երգենի (Զիմովնիկի շրջան)

Երգենի (ռուս.՝ Ергени), ավան Ռուսաստանի Դաշնության Ռոստովի մարզի Զիմովնիկի շրջանում։ Մտնում է Գաշունսկի գյուղական համայնքի կազմի մեջ։
Դարա-բոգե

Դարա-բոգե, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Բալու քաղաքից 52 կմ արևելք, Արածանիի ձախ կողմում՝ հարթավայրի վրա։
XX դարի սկզբին ուներ 4 տուն քուրդ բնակիչ։ Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անատոլ Լիտվակ

Անատոլ Լիտվակ (անգլ.՝ Anatole Litvak, ռուս.՝ Анатолий Литвак, ուկրաիներեն՝ Анатоль Літвак, մայիսի 5, 1902, Կիև, Ռուսական կայսրություն - դեկտեմբերի 15, 1974, Նյոյի սյուր Սեն, Իլ-դը-Ֆրանս (երկրամաս), Ֆրանսիա), ծագումով հրեա , ուկրաինացի կինոռեժիսոր, սցենարիստ, պրոդյուսեր։ Իր 40- ամյա կարիերայի ընթացքում աշխատել է ԽՍՀՄ-ում, եվրոպական երկրներում (Մեծ Բրիտանիա, Գերմանիա, Ֆրանսիա), նաև ԱՄՆ-ում (ստանալով ԱՄՆ-ի քաղաքացիություն մասնակցել է Երկրորդ համաշխարհային պատերազմին)։
Ուսումնասիրել է փիլիսոփայություն Պետրոգրադի համալսարանում, ապա անցել է դերասանական դասեր։ Կարիերան սկսել է աշխատելով թատրոնում, ապա կինոյում որպես ռեժիսորի օգնական։
Լիտվակն աշխատել է տարբեր երկրներում։ Մոտ 40 ֆիլմի ռեժիսոր է, 10 ֆիլմի սցենարիստ և 20 ֆիլմի պրոդյուսեր։ 3 անգամ ներկայացվել է Օսկարի, 1 անգամ Կաննի կինոփառատոնի մրցանակի, 3 անգամ Վենետիկի կինոփառատոնի մրցանակ, ստացել է 1-ը, ստացել է նաև 1 Բոդիլ, 2 անգամ ներկայացվել է ԱՄՆ-ի ռեժիսորների գիլդիայի մրցանակին։


== Ծանոթագրություններ ==


== Արտաքին հղումներ ==
Фёдоров А. В. Анатоль Литвак: попутным ветром на Запад // Pro КИNO. 2003. № 4. էջ. 18-19
Ատակինես

Ատակինես (իսպ.` Ataquines) մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Տերրա դե Մեդինա շրջանում։ Զբաղեցնում է 42.54 կմ2 տարածք։ Բնակչությունը՝ 718 մարդ (2010 թվականի տվյալներով)։ Գտնվում է պրովինցիայի վարչական կենտրոնից 60 կմ հեռավորության վրա։
Ջիմմի Լայ

Ջիմմի Լայ (չինարեն՝ 黎智英, դեկտեմբերի 8, 1947(1947-12-08), Գուանչժոու, Kwangtung, Չինաստանի Հանրապետություն), հոնկոնգցի ձեռնարկատեր և ակտիվիստ։ Հիմնել է հագուստի վաճառքի Giordano International ընկերությունը, Next Digital մեդիաընկերությունը (ավելի վաղ՝  Next Media) և Apple Daily օրաթերթը։ Հայտնի է որպես Պեկինի քննադատ և ժողովրդավարական ճամբարի, հատկապես՝ Դեմոկրատական կուսակցության գլխավոր հովանավորներից մեկը։


== Հակամարտություն իշխանության հետ ==
2020 թվականի օգոստոսի 10-ին Լայը ձերբակալվում է Հոնկոնգի ոստիկանության կողմից  և մեղադրվեց «Տարածքի անվտանգության մասին» օրենքի խախտման հոդվածով։
2021 թվականի դեկտեմբերին մեդիամագնատը մեղադրվում է Տյանանմեն հրապարակում սպանվածների հիշատակին կազմակերպված հանրահավաքի համար։ Նրան սպառնում է 5 տարվա ազատազրկում։


== Մրցանակներ ==
Մամուլի ազատության համար՝ «Թղթակիցներ առանց սահմանների» կազմակերպության կողմից (2020)


== Ծանոթագրություններ ==
Վիլկա-Սադովսկայա

Վիլկա-Սադովսկայա (ուկրաիներեն՝ Вілька-Садівська), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1890 թվականին։
2001 թվականի տվյալներով Վիլկա-Սադովսկայա գյուղում բնակվում էր 113 մարդ։ Բնակավայրը զբաղեցնում է 44 կմ² տարածք։ Բնակչության խտությունը կազմում էր 2,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայերի ցեղասպանությունը կանադական մամուլում

Հայերի ցեղասպանությունը կանադական մամուլում (ֆրանս.` «Le Genocide Armenien dans la Presse Canadienne», անգլ.` «The Armenian Genocide in the Canadian Press»), Թուրքիայում հայերի ցեղասպանությանը վերաբերող՝ Կանադայի ֆրանսալեգու և անգլիալեզու մամուլում տպագրված հոդվածների արտատպվածքների ժողովածու։ Առաջին հատորը հրատարակվել է
1985 թ. Կանադայի Հայ դատի հանձնախմբի (Մոնրեալ) կողմից։ Ամփոփում է 1915 թ. մարտի 23-ից մինչև 1916-ի մարտի 27-ը ընկած ժամանակամիջոցում կանադական մամուլում հրապարակված նյութերը։ Հատորն ընդհանուր առմամբ ընդգրկում է առաջատար թերթերի («Լը Կանադա», «Լը Դըվուար», «Լը Դրուա», «Լա Պատրի», «Լա Պրես», «Մանիթոբա ֆրի Փրես», «Դեյլի Թելեգրաֆ», «Մոնրեալ Ղեյլի Սթար», «Օտտավա Իվնինգ Ջոռնըլ» և այլն) 134 արտատպվածք։ Ժողովածուն բացվում է Ժ. Լիպարիտյանի ներածականով (անգլ. և ֆրանս.)։
Շառլ Հաղթանակող

Կառլ VII (ֆր.՝ Charles VII le Victorieux, փետրվարի 22, 1403, Փարիզ - հուլիսի 22, 1461, Մեէն սյուր Յևր), 1422 թվականից թագավոր։ Վալուաների դինաստիայից։
Հակառակ Տրուայի պայմանագրի, հոր՝ Շառլ VI-ի մահից հետո, իրեն թագավոր է հռչակել, սակայն փաստորեն իշխում էր միայն Լուարայից հարավ ընկած տարածքում։ Ժողովրդական ազատագրական շարժման առաջնորդ Ժաննա դ՚Արկի օժանդակությամբ 1429 թվականին թագադրվել է, 1437 թվականին մտել Փարիզ։ Նա անցկացրել է թագավորական իշխանությունն ամրապնդող մի շարք բարեփոխումներ, ստեղծել կանոնավոր բանակ, սահմանել մշտական ուղղակի հարկ։ 1435 թվականից դադարեցրել է Գլխավոր շտատների հրավիրումը։


== Ծանոթագրություններ ==
Տիյոլուա

Տիյոլուա (ֆր.՝ Tilloloy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 396 մարդ, բնակչության խտությունը` 62.17 մարդ/կմ²։ Բնակավայրը զբաղեցնում է 6.37 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 272 աշխատունակ (15-64 տարեկան)  բնակիչ, որոնցից ակտիվ էին 156-ը, իսկ ոչ ակտիվները` 116։ Ակտիվության ցուցանիշը կազմում է 57,4 %։ 156 աշխատունակ մարդկանցից աշխատել է 140 անձ (74 տղամարդ և 66 կին)։ Գործազուրկ են եղել 16 անձ (4 տղամարդ և 12 կին)։ 116 անաշխատունակներից 17-ը եղել են աշակերտներ կամ ուսանողներ, 20-ը` թոշակառուներ, իսկ 79-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տրտոպ

Տրտոպ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։


== Բնակչություն ==
1909 թ.-ին գյուղն ուներ 34 տուն բնակիչ։


== Օգտակար հանածոներ ==
Տրտոպն հայտնի էր իր քարհանքով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շելկոպլյասի (այլ կիրառումներ)

Շելկոպլյասի, կարող է վերաբերել՝

Շելկոպլյասի - գյուղ, Ուկրաինայի Խարկովի մարզի Դերգաչևի շրջանում
Շելկոպլյասի - գյուղ, Ուկրաինայի Պոլտավայի մարզի Նովի Սանժարիի շրջանում
(9564) Ջեֆվին

(9564) Ջեֆվին (անգլ.՝ Jeffwynn), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1987 թվականի սեպտեմբերի 26-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,340532 ա. մ., առավելագույնը մոտենում է 1,6001 ա. մ. հեռավորության վրա և հեռանում 3,081 ա. մ.։ Արեգակի շուրջ մեկ ամբողջական պտույտ է կատարում 1307,89 երկրային օրվա ընթացքում, իր ուղեծրով շարժվելով միջինում 0,275253 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9564) Ջեֆվին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճապոնական սղոցաքիթ շնաձուկ

Ճապոնական սղոցաքիթ շնաձուկ կամ պարզապես ճապոնական սղոցաքիթ (լատ.՝ Pristiophorus japonicus), սղոցաքթավոր շնաձկների կարգի սղոցաքթայինների ընտանիքին պատկանող կռճիկային ձուկ։
Սովորաբար մարդկանց վրա չի հարձակվում և այդ տեսանկյունից վտանգ չի ներկայացնում, սակայն կարող է հարձակվել նավակների վրա։


== Տարածվածություն ==
Ճապոնական սղոցաքիթ շնաձուկը տարածված է Խաղաղ օվկիանոսի տաք ջրերում և հանդիպում է մինչև 800 մետր խորություններում։
Լինում է Ճապոնիայի, Կորեայի և Հյուսիսային Չինաստանի ափամերձ ջրերում։ Գրանցված է Բնության պահպանության միջազգային միության Կարմիր գրքի մեջ՝ որպես ոչնչացող տեսակ։


== Նկարագրություն ==
Միջին չափերի ձուկ է։ Մարմնի երկարությունը հասնում է 1,5 մետրի։ Դունչը երկար է, սղոցանման։ Ճապոնական շնաձկան դնչի կողքերին կան բազմաթիվ ատամնային ելուններ։
Ելունները կենդանու քիթը դարձնում են երկկողմանի սղոցի նման։ Շնաձկան դնչի վրա կան նաև բեղիկներ։ Շնչառության օրգանները՝ խռիկները, տեղակայված են գլխի կողքերին։
Սնվում է ձկներով։ Ճապոնական սղոցաքիթ շնաձկան միսը հազվադեպ է օգտագործվում մարդու կողմից։ Դա պայմանավորված է նրանով, որ սղոցաքիթ շնաձուկը ունի բավականին կոշտ միս, որը կարելի է օգտագործել միայն հատուկ մշակումից հետո։


== Ծանոթագրություններ ==
Գարգանի ճակատամարտ

Գարգանի ճակատամարտը տեղի է ունեցել մ.թ.ա. 72 թվականին` հռոմեական և ապստամբ ստրուկների բանակների միջև, և ավարտվել է ապստամբների պարտությամբ ու վերջիններիս ղեկավար Կրիկսի մահվամբ։


== Նախապատմություն ==
Մ.թ.ա. 72 թվականի գարնանն ապստամբները լքեցին Մետապոնտի մոտակայքում տեղակայված իրենց ձմեռային ճամբարը և շարժվեցին դեպի հյուսիս` Ցիզալպյան Գալիա։ Սենատը` անհանգստանալով ապստամբության լայնածավալ բնույթից և պրետորներ Գլաբրի և Վարինիուսի պարտությամբ, ստրուկների շարժումը խեղդելու համար նրանց դեմ ուղարկեց կոնսուլական երկու բանակ` Լուցիոս Հելիոս Պուբիկոլայի և Գնեոս Կոռնելիուս Լենտուլի գլխավորությամբ։ Կոնսուլներից յուրաքանչյուրն իր ետևից երկու լեգեոն էր տանում։ Հռոմեական բանակի նվազագույն թիվը օժանդակ զորքերի հետ միասին հաշվվում էր 30 հազար մարդ։ Կոնսուլների ծրագիրը, ակնհայտորեն, կայանում էր Սպարտակի դեմ համաձայնեցված գործելու մեջ` Գարգանյան թերակղզու մոտակայքում նրան շրջապատելու նպատակով։
Լենտուլը Տիբուրտինյան ճանապարհով շարժվեց դեպի Ադրիատիկի ափերը, իսկ Հելիոսը` Ափիոսյան ճանապարհով դեպի Ապուլիա։ Սպարտակի հրամանատարության տակ գտնվող հիմնական զորքը պարտությունից խուսափելու համար արագացված կերպով շարժվեց դեպի հյուսիս-արևմուտք։ Այդ ժամանակ նրանից առանձնացավ Կրիկսի ջոկատը, որը տեղակայվեց Գարգան լեռան լանջերին, դեպի արևելք այն ճանապարհից, որտեղով պետք է անցներ Հելիոսի զորքը։ Այդպիսով նրանք վտանգ էին ստեղծել թշնամու աջ թևի կամ թիկունքի համար։ Ամենայն հավանականությամբ, Կրիկսի ծրագրերը կազմված են եղել վաղօրոք, տակտիկական առավելության հասնելու համար։ Լենտուլի բանակին պարտության մատնելու դեպքում Հելիոսի զորքը կշրջապատվեր Կրիկսի և Սպարտակի զորքերի կողմից։
Սպարտակը հռոմեացիների համար անսպասելի հարձակվեց Լենտուլի երկու լեգեոնների վրա, որոնք դեռ ամբողջապես չէին հաղթահարել Ապենինները:Այնուհետև Սպարտակը հաստատվեց ճամբարում, իսկ Լենտուլի լեգատները, փորձելով շրջապատել ապստամբների ճամբարը, գլխովին ջախջախվեցին։


== Ճակատամարտի ընթացք ==
Հելիոսի և Կրիկսի բանակները հանդիպեցին Գարգան լեռան մոտ։ Ըստ Ապպիանոսի` Կրիկսն ուներ մոտ 30 հազար զինվոր, իսկ համաձայն Լիվիոսի` 20 հազար։
Ճակատամարտի ընթացքում, Հելիոսի հրամանով, հռոմեական զորքի կենտրոնը մի փոքր նահանջեց։ Այնուհետև ապստամբները սկսեցին ճնշել կենտրոնը, սակայն հռոմեացիների թևերը սկսեցին ձգվել` չկտրվելով կենտրոնից։ Դա հնարավորություն տվեց նրանց շրջապատել ապստամբներին և ջախջախել նրանց։ Կրիկսը, ըստ Լիվիոսի, սպանվեց պրետոր Քվինտոս Արիոսի կողմից։ Այդ ճակատամարտում ոչնչացվեց ապստամբների երկու երրորդը։


== Ծանոթագրություններ ==


== Գրականություն ==
Аппиан. Римская история. Гражданские войны.
Луций Анней Флор. Эпитомы Римской истории.
Секст Юлий Фронтин. О военных хитростях
Тит Ливий. История Рима от основания города (в электронной библиотеке).
Павел Орозий. История против язычников.
Плутарх. Сравнительные жизнеописания: Красс, Помпей
Горончаровский В. А. Спартаковская война: восставшие рабы против римских легионов. — СПб.: Петербургское Востоковедение, 2011. — 176 с. — («Militaria Antiqua, XIV»).
Նոյեմբերի 21

Նոյեմբերի 21, տարվա 325-րդ (նահանջ տարիներին՝ 326-րդ) օրն է։

Տարվա ավարտին մնում է 40 օր։


== Դեպքեր ==
1783՝ տեղի ունեցավ օդապարիկով մարդու առաջին թռիչքը
1877 - Թոմաս Էդիսոնը հայտարարում է ձայնագրող և ձայնը վերարտադրող սարքի գյուտի մասին
1918 - Էստոնիայում մինչ այդ անկախականների օգտագործած դրոշը դառնում է պետական


== Ծնունդներ ==
1579 - Ֆրանս Սնայդերս Frans Snyders ֆլամանդացի նկարիչ
1694 - Վոլտեր (մ. 1778) Voltaire ֆրանսիացի փիլիսոփա, արձակագիր և հրապարակախոս
1818 - Լուիս Մորգան Lewis H. Morgan (մ. 1881) ամերիկացի մարդաբան
1854 - Բենեդիկտոս XV
1862 - Գեորգի Գաբաշվիլի გიორგი (გიგო) ივანეს ძე გაბაშვილი վրացի նկարիչ
1898 - Ռենե Մագրիտ René Magritte բելգիացի նկարիչ
1902 - Միխայիլ Սուսլով (մ. 1982) Михаил Андреевич Суслов խորհրդային պետական գործիչ
1932 - Ժիրայր Ավետիսյան, հայ բանաստեղծ, արձակագիր և թարգմանիչ։
1986 - Իգոր Լաստոչկին, ուկրաինացի հումորիստ, դերասան, շոումեն։


== Մահեր ==
1811 - Հենրիխ ֆոն Կլեյստ, գերմանացի դրամատուրգ, բանաստեղծ և արձակագիր (ծ. 1777)
1956՝ դերասան Տիգրան Այվազյան
1967 - Ռենե Մագրիտ, բելգիացի սյուրռեալիստ նկարիչ (ծ. 1898)
1974՝ հայ սովետական նկարիչ Լևոն Գենչ (Գենչղլյան)
1982՝ գրող Լեոնիդ Հուրունց (Ավանեսով)
2007՝ հայ արձակագիր, դրամատուրգ և գեղանկարիչ Աղասի Այվազյան
2009՝ խորհրդային տիեզերագնաց Կոնստանտին Ֆեոկտիստով


== Տոներ ==
Հեռուստատեսության համաշխարհային օր
Ողջույնի համաշխարհային օր
Զինված ուժերի օր՝
Բանգլադեշ
Հունաստան
Խաղաղության համաձայնագրի օր՝
Բոսնիա և Հերցեգովինա


== Ծանոթագրություններ ==